Na temelju članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20), članka 40. i članka 88. Statuta Grada Delnica (SN GD 02/21) i članka 4. Odluke o izboru članova Vijeća Mjesnih odbora na području Grada Delnica (SN GD 03/23), na prijedlog Gradonačelnice, Gradsko Vijeće Grada Delnica donosi

**ODLUKU** **O RASPISIVANJU IZBORA ZA ČLANOVE VIJEĆA MJESNIH ODBORA NA PODRUČJU GRADA DELNICA U MANDATU 2023-2027**

**Članak 1.**

Raspisuju se izbori za članove vijeća mjesnih odbora na području Grada Delnica i to kako slijedi:

1. Mjesni odbor Brod na Kupi, 5 članova,

2. Mjesni odbor Crni Lug, 5 članova,

3. Mjesni odbor Delnice, 7 članova,

4. Mjesni odbor Lučice, 5 članova, te

5. Mjesni odbor Turke, 3 člana.

Broj članova vijeća mjesnih odbora propisan je odredbom članka 89. Statuta Grada Delnica, dok su područja i granice mjesnih odbora propisani Odlukom o područjima i granicama mjesnih odbora na području Grada Delnica.

**Članak 2.**

Za dan provedbe izbora određuje se nedjelja, 29. listopada 2023. godine.

**Članak 3.**

Sredstva za provedbu ovih izbora osigurana su u Proračunu Grada Delnica.

**Članak 4.**

Ova Odluka na snagu osmoga dana od dana objave u “Službenim novinama Grada Delnica", a objavit će se i na oglasnoj ploči Grada Delnica (Trg 138. brigade HV 4), kao i na službenoj mrežnoj stranici Grada Delnica.

KLASA: 025-02/23-01/02

URBROJ: 2170-6-40-23-03

Delnice, 14. rujna 2023. godine

Gradsko vijeće Grada Delnica

Predsjednica

Ivana Pečnik Kastner, v.r.